जिले में मौरंग खनन के पट्टे न होने से चोरी छिपे जमकर मौरंग का खनन किया जा रहा है। कुछ लोग ट्रैक्टराें में मौरंग लादकर धंधा करने में लगे हैं। पुलिस अधीक्षक व जिलाधिकारी ने अवैध खनन रोकने के लिए निर्देश दे रखे हैं। थानाध्यक्ष आरके सरोज ने बीती रात करीब 10.30 बजे सहुरापुर खदान से मौरंग भरकर आ रहे ट्रैक्टर को सिकरी मोड़ के पास पकड़ लिया और सहुरापुर के चालक नरेश को गिरफ्तार कर लिया। मौरंग व ट्रैक्टर के कागजात न दिखाने पर सीज करने की कार्रवाई कर दी। ट्रैक्टर पकड़े जाने की सूचना मिलने पर उसका मालिक अरुण सिंह निवासी सहुरापुर मौके पर आ गया और ट्रैक्टर पकड़ाने का आरोप लगाते हुए पौथिया निवासी प्रेम कुमार से झगड़ा करने लगा। इस पर पुलिस ने दोनों का शांतिभंग में चालान कर दिया। साथ ही इन दोनों की बाइकें भी सीज कर दीं।